ดัชนีวันนี้ปิดตลาดที่ 1,008.77 จุด
ดัชนีวันนี้ปิดตลาดที่ 1,008.77 จุด เพิ่มขึ้น 4.05 จุด มูลค่าการซื้อขาย 42043.76 ล้านบาท
19 พ.ย. 2553

ดัชนีวันนี้ปิดตลาดที่ 1,008.77 จุด เพิ่มขึ้น 4.05 จุด มูลค่าการซื้อขาย 42043.76 ล้านบาท
 




ดัชนีวันนี้ปิดตลาดที่ 1,008.77 จุดเพิ่มขึ้น 4.05 จุดหรือเพิ่มขึ้น 0.40% ด้วยมูลค่าการซื้อขาย 42043.76 ล้านบาท ดัชนีขึ้นไปสูงสุดที่ 1,012.20 จุดและต่ำสุด 1,002.50 จุด ตามแรงบวกของ ดัชนีดาวโจนส์ – ตลาดไนเม็กซ์ ที่ฟื้นตัวขึ้นอย่างโดดเด่น ตลาดคลายความกังวลต่อมาตรการควบคุมเงินเฟ้อของจีน และกรณีไอร์แลนด์ หลังสหภาพยุโรป(อียู )และกองทุนการเงินระหว่างประเทศ(IMF )จะได้ข้อสรุปในเร็วๆ นี้ ทำให้เงินทุนไหลกลับเข้าสินทรัพย์เสี่ยงอีกครั้ง10 อันดับหลักทรัพย์ มูลค่าซื้อขายสูงสุด
1.บริษัทเจริญโภคภัณฑ์อาหาร(CPF  )ปิดที่23.50 บาท+  1.00บาท (+4.44%)   2.บริษัทโพลีเพล็กซ์(ประเทศไทย)(PTL)ปิดที่  35.50 บาท +2.00บาท (+5.97%)   3.บริษัทบ้านปู(BANPU)ปิดที่  780.00บาท  +22.00บาท (+2.90%)   4.บริษัทปตท.อะโรเมติกส์และการกลั่น(PTTAR ) ปิดที่36.00  +0.50 บาท(+1.41%)   5.บริษัทปตท.(PTT ) ปิดที่  323.00 บาท +2.00 (+0.62%)
ขณะที่ทิศทางสัปดาห์หน้านักวิเคราะห์บริษัทหลักทรัพย์(บล.)กิมเอ็ง(ประเทศไทย)แนะนำให้ จับตาคำปราศรัยของประธานธนาคารกลางสหรัฐ(เฟด)ค่ำคืนนี้ ต่อทิศทางเศรษฐกิจ หลังใช้มาตรการผ่อนคลายเชิงปริมาณรอบสอง( QE#2,)ของสหรัฐ ตัวเลขรายได้ – รายจ่ายส่วนบุคคลของสหรัฐฯ และตัวเลขผลิตภัณฑ์มวลรวมในประเทศ(GDP)ในไตรมาส 3ปี2553 ของไทยในเช้าวันจันทร์ที่ 22 พ.ย. ซึ่งหากออกมาส่งสัญญาณบวก คาดว่าปริมาณเงินจากกองทุนฟุ้นระยะยาวและกองทุนเพื่อการเลี้ยงชีพ( LTF – RMF )จะเข้าตลาดหุ้นมากขึ้น ทำให้ความผันผวนในสัปดาห์หน้าจะเริ่มลดลง ซึ่งจะเป็นจังหวะของการเข้าสะสมหุ้นหลักอีกครั้งเพื่อรองรับกับตลาดหุ้นขาขึ้นรอบใหม่